VM i ishockey for menn 2024

**VM i ishockey for menn 2024** var det 87. verdensmesterskapet i ishockey og ble arrangert på åtte nivåer. VM på øverste nivå (toppdivisjonen) med deltakelse av seksten land ble arrangert i Praha og Ostrava i Tsjekkia fra 23. april til 7. mai 2024. VM på lavere nivåer ble arrangert på forskjellige terminer fra mars til mai 2024. I alt deltok 56 landslag i mesterskapet, en ny rekord i VM-sammenheng.

Tsjekkia vant sin sjuende VM-tittel etter å ha slått Sveits 2–0 i finalen. Sveitserne var i sin tredje VM-finale siden 2013. Sverige vant bronse etter å ha slått Canada 4–2 i bronsefinalen.

## Oversikt

## Sluttplassering







## VM i ishockey 2024 toppdivisjonen

VM toppdivisjonen i ishockey for menn 2024 ble arrangert i Praha og Ostrava i Tsjekkia fra 10. til 26. mai 2024.

Tsjekkia vant sin sjuende VM-tittel etter å ha slått Sveits 2–0 i finalen. Etter to jevne perioder hamret NHL-stjernen David Pastrňák inn 1–0 opp i vinkelen med et slagskudd etter en dropp i offensiv sone. Sveits jaktet desperat på en utligning, og sekunder før slutt satte David Kämpf 2-0 inn i tomt mål. Tsjekkia vant sitt første VM-gull på fjorten år (siden 2010) og vant for første gang på hjemmebane siden 1985. Sveitserne var i sin tredje VM-finale siden 2013.

Innen turneringen ble Sverige, Canada og USA ansett som favorittene til å vinne VM, men røk ut mot tsjekkerne og sveitserne i løpet av sluttspillet. Tsjekkerne hadde blitt forsterket av NHL-stjernene Pastrňák, Pavel Zacha (begge Boston Bruins) og Martin Nečas (Carolina Hurricanes) innen sluttspillet. Etter å ha slått USA 1–0 i kvartfinalen pulveriserte de Sverige 7–3 i semifinalen. Sverige endte sin medaljetørke og vant sin første medalje siden 2018 etter å ha slått Canada 4–2 i bronsefinalen. Den sveitsiske backen Roman Josi ble kåret til turneringens mest verdifulle spiller (Most valuable player) mens USAs Matt Boldy ble turneringens toppscorer med 14 målpoeng. Nyopprykkede Polen og Storbritannia rykket ned til 1. divisjon.

Østerrike sto for turneringens største skreller og var nære på å avansere til kvartfinalene for første gang siden 1994. I kampen mot Canada sørget østerrikerne for tidenes comeback da de snudde 1–6 til 6–6 i løpet av tredje periode, for så å tape 15 sekunder ut i spilleforlengelsen. To dager senere vant Østerrike over Finland for første gang noensinne da Benjamin Baumgartner satte in 3–2 ved tiden 59:59. Nyopprykkede Polen overrasket også positivt ved å spille jevne kamper og for å stjele poeng fra Latvia da de tapte 4–5 etter spilleforlengelse.

Turneringen slo publikumsrekorden med 797 727 tilskuere i alt, eller 12 464 i snitt per kamp. Den tidigere rekorden på 741 700 tilskuere ble satt i VM i Tsjekkia i 2015.

;
;Gruppe A

;Gruppe B

;

;

## VM 1. divisjon i ishockey 2024

VM 1. divisjon i ishockey utgjorde det andre og trejde nivået i VM-hierarkiet.

### Gruppe A
VM 1. divisjon gruppe A i ishockey ble arrangert i Bolzano i Italia fra 28. april til 4. mai 2024. Turneringen viste seg å være veldig jevn, og før turneringens siste kampdag var det kun ett av lagene som hadde sikret opprykk til VM toppdivisjonen for 2025 mens tre lag hadde muligheten til å sikre den siste gjenværende plassen. Slovenia, på tross av tap i åpningskampen mot Sør-Korea, var klare for toppdivisjonen mens Ungarn, Italia og – med bare teoretiske sjanser – Romania om den andre opprykksplassen. Med en knepen 2–1-seier over Slovenia klarte Ungarn å returnere til toppdivisjonen som turneringsvinnere – etter nedrykk året før. Vertsnasjonen Italia og Romania endte med like mange poeng som Slovenia men måtte forbli i 1. divisjon gruppe A på grunn av tap til slovenerne. Sør-Korea rykket ned til VM 1. division gruppe B for 2025 for første gang på ni år. Til tross for en god start på turneringen med seier over Slovenia, tapte koreanerne de siste fire kampene, inkludert duellen mot nyopprykkede Japan.

### Gruppe B
VM 1. divisjon gruppe B i ishockey ble arrangert i Vilnius i Litauen fra 27. april til 3. mai 2024. Ukraina og vertsnasjonen Litauen fremsto som de to sterkeste lagene i turneringene, og var begge ubeseirede etter fire kamper. I det som ble en ren opprykksfinale vant Ukraina 4–1 over Litauen og sikret dermed opprykk til VM 1. divisjon gruppe A for 2025 syv års fravær. Nederland rykket ned til VM 2. division gruppe A for 2025.

## VM 2. divisjon i ishockey 2024

VM 2. divisjon i ishockey utgjorde det fjerde og femte nivået i VM-hierarkiet.

### Gruppe A
VM 2. divisjon gruppe A i ishockey ble arrangert i Beograd i Serbia fra 22. til 28. april 2024. Etter i alt seks år i 2. divisjon klarte Kroatia endelig å returnere til 1. divisjon gruppe B med en 3–0 seier i siste kamp mot vertene fra Serbia. De forente arabiske emirater, med sine tallrike naturaliserte russiske importspillere, var en av favorittene til å vinne turneringen men endte på tredjeplass i gruppen. Som året før tok Island sisteplass i gruppen, og klarte ikke å vinne et poeng og denne gangen led nedrykk etter at Georgia deretter ble flyttet til gruppe B i divisjonen året før. Israel og Australia plasserte seg foran islendingene. Island rykket ned til VM 2. division gruppe B for 2025.

Turneringen var også preget av kontroversen rundt Israels deltakelse. Den 10. januar 2024 indikerte IIHF at Israel ikke skulle delta i turneringen av sikkerhetsmessige årsaker. To dager senere, etter omfattende kritikk fra israelsk side, omgjorde IIHF vedtaket til at de ville vurdere israelsk deltakelse i kommende turneringer fra sak til sak.

### Gruppe B
VM 2. divisjon gruppe B i ishockey ble arrangert i Beograd i Serbia fra 21. til 27. april 2024. På en overbevisende vis gikk Belgia ubeseiret gjennom turneringen og sikret opprykk til 2. divisjon gruppe A. Belgierne returnerte dermed til 2. divisjon gruppe A etter fem års fravær. New Zealand hadde sin beste turnering og sluttplassering siden og kom på andreplass. Tyrkia nedrykk ble først avgjort på turneringens siste dag, som inntil da hadde ligget på nest siste plass foran nyopprykkede Kinesisk Taipei (Taiwan). Siden Taipei vant sin siste kamp knepent mot de bulgarske vertene (4–3), rykket de forbi tyrkerne på tabellen og sendte tyrkerne tilbake til VM 3. division gruppe A.

## VM 3. divisjon i ishockey 2024

VM 3. divisjon i ishockey utgjorde det sjette og sjuende nivået i VM-hierarkiet.

### Gruppe A
VM 3. divisjon gruppe A i ishockey ble arrangert i Bisjkek i Kirgisistan fra 10. til 16. mars 2024. Etter bare to år i 3. divisjon gruppe A sikret Thailand opprykk til 2. divisjon gruppe B etter fem seiere på fem kamper. På turneringens første dag sikret Thailand den avgjørende seieren mot vertene og fjorårets opprykkslag Kirgisistan. De to tidligere sovjetrepublikkene Kirgisistan og Turkmenistan samt Mexico (fjorårets nedrykkslag fra 2. divisjon gruppe B) mislyktes i sine ambisjoner, spesielt på grunn av den dårlige målvaktsspill og undertallsmål. Mexico tapte alle sine kamper og noterte seg for kun ett poeng på fem kamper. De rykket dermed ned for andre år på rad etter å ha tilbrakt 17 år i 2. divisjon og skulle spille i 3. divisjon gruppe B.

### Gruppe B
VM 3. divisjon gruppe B i ishockey ble arrangert i Sarajevo i Bosnia-Hercegovina fra 23. til 29. februar 2024. Vertsnasjonen Bosnia-Hercegovina sikret turneringsseieren ved å slå fjorårets nedrykkslag Nord-Korea 4–2 på turneringens siste dag. Dermed rykket de opp til gruppe A for første gang noensinne. Iran rykket ned til 4. divisjon.

## VM 4. divisjon i ishockey 2024

VM 4. divisjon i ishockey utgjorde det åttende og nederste nivået i VM-hierarkiet. Turnerignen ble arrangert i Kuwait City i Kuwait fra 16. til 19. april 2024. Mongolia vant turneringen og rykket opp til VM 3. division gruppe B for 2025.

## Se også
* Verdensmesterskapet i ishockey for menn
* VM i ishockey for kvinner 2024
* Junior-VM i ishockey 2024

## Fotnoter


## Referanser


## Eksterne lenker
*  IIHF.com International Ice Hockey Federations (IIHF) offisielle nettsted
**  2024 IIHF Ice Hockey World Championship – Offisielt nettsted
**  2024 IIHF Ice Hockey World Championship Division I, Group A – Offisielt nettsted
**  2024 IIHF Ice Hockey World Championship Division I, Group B – Offisielt nettsted
**  2024 IIHF Ice Hockey World Championship Division II, Group A – Offisielt nettsted
**  2024 IIHF Ice Hockey World Championship Division II, Group B – Offisielt nettsted
**  2024 IIHF Ice Hockey World Championship Division III, Group A – Offisielt nettsted
**  2024 IIHF Ice Hockey World Championship Division III, Group B – Offisielt nettsted
**  2024 IIHF Ice Hockey World Championship Division IV – Offisielt nettsted